tomron87/hebrew-wikipedia-sentences-corpus huggingface dataset:
בתקופת לימודיו באוניברסיטת המדינה של מישיגן הוא התאמן תחת הדרכתו של צ'ארלס מקרפי.
מאט מן היה מאמנו למשחקים האולימפיים.
באולימפיאדת הלסינקי (1952) זכה שולס במדליית זהב במשחה היוקרתי ל-100 מטר חופשי בתוצאה של 57.4 שניות, לפני הירושי סוזוקי מיפן (57.4 שניות) ויוראן לארסון משוודיה (58.2 שניות).
בשלב חצי הגמר הוא קבע שיא אולימפי חדש של 57.1 שניות.
במשחקים הפאן-אמריקאיים שנערכו במקסיקו סיטי בשנת 1955 זכה שולס בשתי מדליות זהב במשחה ל-100 מטר חופשי (57.7 שניות) ובמשחה שליחים 4x100 מטר מעורב (4:29.1 דקות).
לאחר המשחקים האולימפיים התחתן שולס.
הוא היה נשוי במשך כחמש שנים, ולאחר גירושיו נישאר רווק רוב חייו.
הוא שיחק בתיאטרון גרוס פויינט.
שולס זכה 3 פעמים באליפות המכללות של ארצות הברית במשחה ל-100 יארד חופשי.
בשנת 1980 זכה שולס להיכלל בהיכל התהילה הבינלאומי של השחייה.
קלארק מקאדמס קליפורד היה מזכיר ההגנה האמריקאי תחת הנשיא לינדון ג'ונסון ושימש יועץ רב השפעה לנשיאים הארי טרומן, ג'ון קנדי וג'ימי קרטר.
קליפורד נולד בפורט סקוט שבקנזס.
משפטן בהשכלתו ועורך דין במקצועו.
קליפורד הגיע אל הזירה הפוליטית רק במהלך מלחמת העולם השנייה, לאחר גיוסו לצי האמריקני.
קודם לכן, בין השנים 1928 ל-1943, ניהל פרקטיקה פרטית בסנט לואיס.
הוא שירת כקצין בצי האמריקני בין 1944 ל-1946 וכעוזר ליועץ לענייני הצי לנשיא, משרה אליה הגיע כחבר ילדות נאמן של היועץ.
עם הזמן הוא זכה לאמונו של הנשיא טרומן.
לאחר המלחמה ושחרורו משירות, שימש כפרקליט הבית הלבן מ-1946 עד 1950.
קליפורד היה גורם מרכזי בניצחונו של טרומן על תומאס דיואי ב-1948 לאחר שעודד את הנשיא לנקוט בקו ליברלי, צעד שהסתבר כנכון מאחר שהאיום המרכזי על ניצחונו של טרומן הדמוקרטי לא נבע מדיואי, המועמד של המפלגה הרפובליקאית, אלא דווקא מסגן הנשיא לשעבר, הנרי וולאס, שהיה מועמד מטעם הפרוגרסיבים.
עמדתו של קליפורד, שאומצה על ידי הנשיא טרומן, הובילה גם לקשר שבין המפלגה הדמוקרטית לתנועה לזכויות האזרח.
בפולמוס הנוקב בממשל, בשאלת הקמת המדינה היהודית.
קליפורד היה מהתומכים הבולטים בהקמתה.
תמיכתו נבעה מסיבות של צדק היסטורי, אמונה תאולוגית ובעיקר מתוך ראיה אסטרטגית, שמדינה יהודית, יציבה, דמוקרטית וליברלית, תשרת את האינטרסים של ארצות הברית והמערב במזרח התיכון.
קליפורד נחשב למי שהשפיע והוביל את טרומן להחלטה להכיר באופן מיידי במדינת ישראל ב-1948 מיד לאחר הכרזתה.
ב-1968, לאחר פרישתו של רוברט מקנמארה מתפקיד מזכיר ההגנה בקבינט של הנשיא ג'ונסון, מונה קליפורד לתפקיד, אחרי שנים של מעורבות פוליטית ותפקידים סמי-רשמיים בממשל קנדי וג'ונסון.
האתגר המשמעותי של קליפורד כשר הגנה היה מלחמת וייטנאם, והוא נחשב כמי שעמדותיו כלפיה היו עמומות.
קודם לקבלת התפקיד יעץ לנשיא ג'ונסון להימנע מהמדיניות של מקנמארה שהעמיקה את מעורבות ארצות הברית בווייטנאם.
עם זאת, בתפקידו כשר הגנה הוא המשיך את הקו שקדם לו, אך בסוף היה מהארכיטקטים של הנסיגה מווייטנאם וסיום הלחימה בדרום מזרח אסיה.
בריאיון עיתונאי טען כי הוא סבר שבמגבלות שהאמריקאים פעלו בווייטנאם, אין להם סכוי לנצח.
וכי המגבלות הללו הן מגבלות ראויות.
הוא סבר שיש ללמוד מהנכונות של ההנהגה של צפון וייטנאם לפנות לשולחן הדיונים תחת המשך הלחימה (בהתייחסו לוועידה שהתקיימה בפריז, אך לבסוף נכשלה).
לאחר סיום תפקידו ב-1969, עם פרישתו של ג'ונסון, המשיך קליפורד לשמש גורם רב השפעה בוושינגטון.
הוא שימש כשליח מיוחד של הנשיא קרטר להודו ובין 1982 ל-1991 היה יו"ר הדירקטוריון של "Bank of Credit and Commerce International".
בתפקידו זה, נחשב לאחראי לפרשית שחיתות משמעותית שבגינה פתחו רשויות האכיפה האמריקאיות בהליכים.
ההליכים נגדו הופסקו לאור בריאותו הרופפת.
הוא נפטר ב-1998 ונקבר בבית הקברות הלאומי ארלינגטון.
רוברט קלארק גרֶג הוא שחקן קולנוע, טלוויזיה, תסריטאי ובמאי אמריקאי.
התפרסם בזכות הופעותיו בסדרה "כריסטין הישנה" ובתפקיד הסוכן פיל קולסון ביקום הקולנועי של מארוול.
גרג נולד בבוסטון למרי ליין ולרוברט קלארק גרג.
ההחל את דרכו בהופעות קטנות בקולנוע בסרטים "החשוד המיידי" ו"מגנוליה" ובהפקות טלוויזיה כגון "אישה ושמה ג'קי" ו"טייסון".
גרג פרץ לראשונה ב-1998 בדרמה הקומית "הרפתקאותיו של סבסטיאן קול" בה שיחק בתפקיד האנק אביו החורג של הצעיר סבסטיאן קול (אדריאן גרנייה) העובר ניתוח לשינוי מין.
גרג הועמד על הופעתו לפרס אינדפנדנט ספיריט לשחקן המשנה הטוב ביותר.
בשנת 2000 כתב גרג את התסריט לסרטו המצליח של רוברט זמקיס "האמת שמתחת לפני השטח" והופיע בקומדיה של דייוויד מאמט "סטייט פינת מיין".
ב-2001 החל את תפקידו בתור סוכן האף.
איי מייקל קספר בסדרת הדרמה "הבית הלבן", גרג הופיע בתפקיד זה בשמונה פרקים במשך 3 עונות בסדרה.
ב-2003 הופיע במותחן "11:14" בתפקיד השוטר הנגאן ובדרמה "הכתם האנושי".
ב-2004 שיחק בקומדיה "בחברה טובה", ובאותה שנה שיחק בסרט המלחמה "בידי האויב", על התקפה של צבא ארצות הברית וצבא בריטניה על הצבא הנאצי בעזרת צוללות גרעיניות.
בשנת 2006 זכה בתפקיד ראשי בקומדיית המצבים "כריסטין הישנה" בה שיחק במשך ארבע עונות בתפקיד ריצ'רד קמפבל, הגרוש של גיבורת הסדרה כריסטין "הישנה" קימבל (ג'וליה לואי-דרייפוס).
ב-2008 גרג כתב וביים את סרטו הראשון "עמוק בגרון" שזכה לביקורות טובות ולהתעניינות בפסטיבל סאנדנס.
באותה שנה גם השתתף בסרט גיבורי העל המצליח "איירון מן" בתפקיד הסוכן הממשלתי פיל קולסון.
גרג הופיע בתפקיד גם בסרט ההמשך "איירון מן 2", ב"תור" וב-2012 בשובר הקופות "הנוקמים".ב-2009 הופיע גרג בדרמה הקומית "500 ימים עם סאמר" בתור ויינס הבוס של טום הנסון (ג'וזף גורדון-לוויט).
ב-2011 שיחק בקומדיה "מר פופר והפינגווינים" בתפקיד מומחה הפינגווינים נת ג'ונס.
מ-2013 עד 2020 שיחק בסדרת הלייב-אקשן סוכני בתור הסוכן פיל קולסון.
אל תפקידו של קולסון הוא שב גם ב"קפטן מארוול" ב-2019.
בשנת 2019 לוהק לתפקיד בסרט מוקסי משנת 2021, אותו ביימה איימי פולר.
לגרג בת אחת מאשתו השחקנית היהודייה ג'ניפר גריי לה היה נשוי מ-2001 עד 2020. הוא מגדיר עצמו כחלק ממשפחה יהודית.
לגרג חגורה שחורה בג'יו ג'יטסו ברזילאי.
הרפתקאותיו של סבסטיאן קול (1998)
האמת שמתחת לפני השטח (2000)
קלארין (בספרדית: Clarín; בעברית: ביוגל) הוא עיתון יומי היוצא לאור בארגנטינה בשפה הספרדית בבעלות קבוצת קלארין.
העיתון נוסד ב-28 באוגוסט 1945 על ידי רוברטו נובל ומאז 1969 מנהלת אותו אלמנתו ארנסטינה הררה דה נובל.
העיתון מזוהה עם המרכז הפוליטי במדינה.
העיתון מופץ בכ-500,000 עותקים בכל רחבי ארגנטינה ובכך נחשב לעיתון הנפוץ ביותר במדינה.
הוא נחשב לאחד ממובילי הדעה בעיתונות בדרום אמריקה.
הגרסה המקוונת של העיתון היא הנפוצה ביותר בקרב דוברי הספרדית בדרום אמריקה.
קְלַאפֶּר (בעברית: נַקָּשׁ או צפחת הסרט; באנגלית: clapper או clapperboard) הוא מכשיר המשמש בתעשיית הקולנוע והפקת הווידאו כדי לסייע בסנכרון בין התמונה לקול, וכדי לסמן סצנות וטייקים ספציפיים שצולמו במהלך הצילומים.
את צליל הנקישה החד שמפיק הקלאפר ניתן לזהות בנקל ברצועת הקול, ואת פעולת הסגירה שלו ניתן לזהות בקלות ברצועת התמונה.
כך ניתן לתאם בדיוק רב בין הקול לתמונה.
קלאפר משמש בסרטים וסדרות כדי לזכור את מספר הסצנה וכדומה.
בראשית ימי הקולנוע, שימשו שני מכשירים שונים בתפקידיו של הקלאפר: חבר צוות אחד היה אוחז בלוח שעליו היה כתוב המידע על הסצנה הבאה, וחבר צוות אחר היה עומד מלפני המצלמה ונוקש בשני מקלות נקישה (clapstick) מחוברים-יחדיו ששימשו לסנכרון בין התמונה לקול.
השילוב של שני המכשירים יחד, הקלאפר - שכולל לוח שעליו מוצמדים שני מקלות הנקישה, אפשר לאדם אחד לבצע את שתי המשימות.
ייתכן שאת מקלות הנקישה המציא פ.וו.
Thring), אביו של השחקן פרנק ת'רינג, שהיה מנהל אולפני אפטי (Efftee) במלבורן, אוסטרליה בשנות ה-20 של המאה ה-20. את השילוב של מקלות הנקישה עם לוח המידע המציא לאון מ.
Leon), שהיה טכנאי קול חלוצי.
הלוח בעל הספרות הדיגיטליות המשמש כיום בתעשיית הקולנוע הומצא על ידי מתיו ל.
הלוח של הקלאפר המסורתי היה עשוי מעץ, אך כיום הוא מורכב לרוב משני מקלות עץ המוצמדים ללוח מחיק או ללוח שקוף מזכוכית אקרילית, כך שאין צורך בתאורה נוספת מכיוון המצלמה כדי שהכיתוב ייראה בבירור.
אולם, חלק מהגרסאות המודרניות של המכשיר נזקקות לתאורה אחורית.
ישנם גם "לוחות חכמים" או "לוחות דיגיטליים", שכוללים שעון דיגיטלי המואר בנורות לד.
מקלות הנקישה כוללים באופן מסורתי מארג של קווים אלכסוניים, שחורים ולבנים, שנועדו לכך שניתן יהיה להבחין בקלאפר בבירור במרבית תנאי התאורה.
כיום נפוצים גם מקלות הכוללים מארג של פסים צבעוניים.
על לוח הקלאפר נכתבים הפרטים של הטייק הבא, שכוללים לרוב את התאריך, שם ההפקה, שם הבמאי, שם הצלם ומידע על הסצנה - שנכתב לפי שני פורמטים מקובלים:
הפורמט האמריקאי: שם הסצנה, זווית הצילום ומספר הטייק, למשל "סצנה 24, C, טייק 3"
הפורמט האירופאי: מספר הלוח, מספר הטייק (לרבות מספר המצלמה המצלמת את הלוח אם ישנו שימוש במספר מצלמות), למשל "לוח 256, טייק 3C"
פעמים רבות מספר הסצנה ייכלל גם בפורמט האירופאי.
אולם, אם מספר הסצנה איננו מצוין על גבי הלוח, ייעשה שימוש ב"דף המשכיות" (continuity sheet), שממפה בין מספר הלוח למספר הסצנה, זווית הצילום ומספר הטייק.
עם זאת, בסרטים קצרים חשיבות העניין פחותה.
טוען הקלאפר (clapper loader), הנקרא גם עוזר הצלם השני, הוא האחראי על התחזוקה והתפעול של הקלאפר, בעוד שמנהל התסריט (או "מנהל ההמשכיות") אחראי על קביעת הפורמט שבו יצוינו הפרטים על הלוח, ואילו מספרים יינתנו לכל טייק.
אף שמדובר לרוב במשימה יחסית פשוטה מהרגע שנקבע פורמט הכתיבה, מנהל התסריט הוא הפוסק הסופי כאשר ישנו מצב לא ברור המעורר מחלוקת.
לאחר הפעלת מקלט הקול, מתבצעת הקראה של מזהי הטייק, שמכונה "הכרזה".
באותו זמן או זמן קצר לאחר מכן, המצלמה תתחיל לצלם, ואז יצולם לזמן קצר הקלאפר בתחילת הטייק, ותהיה נקישה במקלות הנקישה, מיד לאחר שהמצלמה הגיעה לסנכרון.
אולם התיאור לעיל מתאר נוהגי עבודה כלליים, ונוהג העבודה הספציפי עשוי להשתנות, בהתאם לאופי ההפקה (סרט תיעודי, צילומים לטלוויזיה, סרט קולנוע, פרסומת וכו') והמוסכמות באזור הצילום.
לעיתים, במקום להשתמש בלוח, תיעשה הקראה של פרטי הסצנה ("הכרזה"), לרוב בידי אחד השחקנים בסצנה, ואז ימחא השחקן כף, לאות סנכרון.
לעיתים יצולם הלוח בסוף הטייק, ואז הוא ייאחז במהופך.
בשיטה זו משתמשים כאשר לא ניתן היה לצלם את הקלאפר בתחילת הטייק, בשל כיוון או הצבת המצלמה בצורה מסוימת שלא אפשרה לצלם גם את הקלאפר; למשל, כאשר מוקד המצלמה כוון בצורה מסוימת שלא ניתן לשנותה עד שצילום הטייק מסתיים.
הקלאפר משמש בדרך כלל לזיהוי כל הטייקים במהלך ההפקה, גם כאלו שאינם דורשים סנכרון קול.
כאשר הלוח משמש לסימון סצנה שאינה דורשת סנכרון קולי, הוא ייאחז חצי פתוח, עם יד המפרידה בין המקלות, או שהוא ייאחז סגור, עם יד מעל המקלות.
קלארנס ראלף הובנר היה גנרל בצבא ארצות הברית, אשר פיקד על כוחות במלחמת העולם השנייה.
הובנר נולד ב-24 בנובמבר 1888 בבאשטון, קנזס,
למשפחה שהיוותה דור שני למהגרים מגרמניה.
סבו מצד האב היה משטוטגרט.
בשנת 1910 התגייס לצבא ארצות הברית.
הובנר שירת ברגימנט הרגלים ה-18, ובשנת 1916 קודם לדרגת סמל.
במהלך מלחמת העולם הראשונה לחם הובנר כחלק מרגימנט הרגלים ה-28, שהשתייך לדיוויזיה ה-1, ולחם עמו בקרב סן-מייל ובמתקפת מז-ארגון.
במהלך הקרבות נהרג מפקד הגדוד ה-2 של הרגימנט, והובנר מונה למחליפו.
על פעולותיו בקרבות קיבל הובנר את עיטורי צלב השירות המצוין (2 פעמים), מדליית השירות המצוין וכוכב הכסף.
לאחר המלחמה מילא הובנר תפקידי מטה והדרכה שונים, ובין השנים 1929–1933 פיקד על פורט-לינוורת'.
בשנת 1943 מונה הובנר למפקד הדיוויזיה ה-1, לאחר שמפקדה טרי אלן הודח בשל חוסר משמעת בדיוויזיה.
הובנר שיקם את המשמעת בדיוויזיה, והוביל אותה במהלך הפלישה לנורמנדי בלחימה בחוף אומהה.
לאחר מכן פיקד הובנר על הדיוויזיה במהלך מבצע קוברה, בקרב על אאכן ובקרב יער הירטגן.
בינואר 1945 מונה הובנר למפקד הקורפוס ה-5 במקום לאונרד ג'רואו, ופיקד עליו במהלך פלישת בעלות הברית המערביות לגרמניה, וכוחותיו היו הראשונים שיצרו קשר עם הצבא האדום על נהר האלבה.
במהלך שנת 1949 היה הובנר מפקד כוחות הכיבוש האמריקנים בגרמניה, ובשנת 1950 פרש מהצבא.
לאחר מכן מונה למפקד ההגנה האזרחית בניו יורק, וכיהן בתפקיד זה עד לשנת 1961.
ב-23 בספטמבר 1972 מת הובנר בביתו בוושינגטון די.
סי., ונקבר בבית הקברות הלאומי ארלינגטון, וירג'יניה, יחד עם שתי נשותיו.
קלארק גריפין היא דמות בדיונית בדרמה הפוסט אפוקליפטית "המאה" ששודרה ברשת The CW.
הדמות מגולמת על ידי אלייזה טיילור.
קלארק גדלה על ידי הורים אוהבים בתיבה.
אמה, אביגיל, הייתה מנהלת הרפואה ואביה, ג'ייק, היה המהנדס הראשי.
הוריה של קלארק היו חברים טובים של הקאנצלר ת'לוניוס ג'אהא, והיא הייתה החברה הטובה ביותר של בנו של הקנצלר, וולס ג'אהא.
בעקבות צעדיה של אמה, הפכה קלארק לסטודנטית לרפואה.
שנה לפני שהעבריינים נשלחו לכדור הארץ, שמעה קלארק שיחה בין הוריה שדנו בפגם במערכת התמיכה של התיבה, וכי לתיבה הולך להיגמר החמצן.
מאוחר יותר באותו יום, שיחקה קלארק שחמט עם וולס.
קלארק, שדעתה הוסחה על ידי החדשות, הפסידה במשחק.
וולס הבחין שמשהו לא בסדר עם קלארק ושאל אותה על כך.
קלארק סיפרה לו על שיחת הוריה והשביעה את וולס לא לספר לאף אחד, כולל לאביו.
לאחר ששבה לביתה, קלארק שמעה את אביה מכין סרטון שחושף את האמת על משבר החמצן של התיבה.
היא התעמתה איתו וצעקה על אביה שאם הוא יפרסם את הסרטון ישלחו אותו להוצאה להורג.
קלארק התעקשה שאביה לא יעשה זאת, אך הוא עושה כך בכל זאת.
רגעים ספורים לאחר מכן משמר התיבה עצר את אביה על בגידה (קלארק חשבה כי חברה וולס הוא זה שסיפר לאביו על כך).
לאחר שאביה הוצא להורג, קלארק נעצרה על בגידה ונשלחה לבידוד בבית הכלא לנוער בתיבה.
קלארק הייתה חלק מהמאה, קבוצה של עברייני נוער צעירים שנשלחו לכדור הארץ מ"התיבה".
לפני שנכלאה, קלארק הייתה סטודנטית לרפואה והיא השתמשה בכישורים אלה גם כחובשת כאשר הם נחתו על כדור הארץ.
לאחר כמה מקרי מוות במחנה שכוללים את חברה הטוב וולס, קלארק הפכה להיות מנהיגה שותפה לצד בלאמי בלייק.
בהנהגתה ניסתה לנהל משא ומתן ועל הסכם שלום עם אניה והארציים, אך בהמשך העונה מתפתחת מלחמה בין המאה לבין הארציים.
לאחר שהצליחו להגן על המחנה, קלארק ועוד 47 עבריינים נוספים נחטפו על ידי אנשי ההר.
היא ברחה מהר וות'ר ומצאה את דרכה למחנה ג'אהא.
לאחר שהתגלה שבמהלך החיפושים, ירה פין ב־18 אדמנים חפים מפשע, כי חשב שקלארק נמצאת במחנה שלהם, מנהיגת האדמנים שולחת אותו להוצאה להורג.
לפני שהוא מעונה, ניגשת קלארק לפין והורגת אותו בעצמה, כדי שלא ימות בעינויים על ידי הארציים.
לאחר מותו, השלימו הארציים עם המחיר וקלארק סייעה ליצור ברית עם הקואליציה של הארציים, בהנהגתה של המפקדת לקסה, כדי להילחם באנשי ההר ולשחרר משם את 47 האסירים הנוספים.
עם זאת, לקסה בגדה באנשי השמיים, מה שאילץ את קלארק ובלאמי להרוג את כל אנשי ההר וגם את החפים מפשע.
לאחר שאנשי השמיים חזרו למחנה, לא יכלה קלארק להשלים עם מה שעשתה, מה שגרם לה ללכת מהמחנה לבדה ליער ולעזוב את אנשי השמיים.
שלושה חודשים לאחר מכן, בין הארציים, התפשט המוניטין של קלארק, וכיום היא מכונה "וואנהדה", מפקדת המוות.
היא נתפסה ביער על ידי רואן והובאה לפוליס, שם הפכה לשגרירת אנשי השמיים ופיתחה מערכת יחסים עם לקסה מפקדת הארציים.
לאחר מותה של לקסה, נשארה אונטרי בעלת דם הלילה האחרונה בפוליס והפכה למפקדת החדשה בעזרת תחבולות.
קלארק נמלטה מפוליס בחזרה למחנה ג'אהא שעכשיו מכונה "ארקדיה".
התקווה האחרונה לשליטה הוגנת בפוליס הייתה לונה, אשר נשארה בעלת דם הלילה האחרונה, לאחר שאונטרי הרגה את השאר.
קלארק, בלאמי, אוקטביה וג'ספר מצאו את השבט של לונה, אך היא סירבה להפוך למפקדת.
בינתיים, א.ל.י השתלטה על ארקדיה ופוליס.
כדי לעצור את א.ל.י, קלארק נאלצה להיכנס לעיר האורות ולמשוך את מתג הכיבוי של א.ל.י, אך לא לפני שנודע לה כי תחנות הכוח הגרעיניות נמסו ואם היא תכבה את א.ל.י כל כדור הארץ צפוי להתמלא מקרינה, וחיים על פני כדור הארץ לא יהיו אפשריים בעוד 6 חודשים.
קלארק החליטה לכבות את א.ל.י בכל זאת.
בעקבות התבוסה על א.ל.י, הזהירה קלארק את כולם מפני האפוקליפסה הגרעינית הצפויה, והחלה להתכונן לקראת הישרדות המין האנושי.
על האי של בקה, קלארק והחבורה ניסו ליצור סרום דם לילה אשר יכול לתת חסינות מהקרינה.
כדי לבדוק את הצלחת הסרום, הם נאלצים לבצע ניסויים על ידי חשיפה לקרינה, אך כאשר אמורי נבחרת בכוח להיות בניסוי, קלארק מזריקה לעצמה ומבצעת את הניסוי על עצמה.
בסוף העונה, כאשר רייבן מחוץ לבונקר, קלארק, בלאמי, מרפי ואמורי יוצאים לאי של בקה לקחת את רייבן לבונקר, אבל בסופו של דבר נגמר הזמן והם מבינים שלא יספיקו לחזור לבונקר לפני גל הקרינה.
הקבוצה שלהם מחליטה להשתמש ברקטה כדי לחזור בחזרה לתיבה.
למרבה הצער, קלארק נותרת מאחור כדי להציל את חבריה וסבלה מרעלת קרינה חמורה.
עם זאת, היא שרדה בגלל דם הלילה שלה.
במשך שש שנים, חיה קלארק לבד עם בתה המאומצת מאדי, אשר גם לה יש דם לילה, ומטפחת אותה.
לאחר שהקרב עם האסירים מאליג'יוס 4 השמיד את העמק, קלארק ושאר הבני האדם מכניסים את עצמם למצב שינה שמשמר את הגוף שלהם גם במשך מאות שנים, בתקווה שבתוך 10 שנים כדור הארץ יתרפא ויצמח שוב.
כשקלארק מתעוררת היא פוגשת את ג'ורדן, הבן של הרפר ומונטי.
הם החליטו לא להיכנס למצב שינה ומתו.
ברצף סרטונים שג'ורדן מראה לה ולבלאמי, הרפר ומוטני מסבירים שכשעברו 10 שנים כדור הארץ לא השתקם, אז הם לא העירו אותם.
מונטי מספר שהוא הצליח לפרוץ למערכת של אליג'יוס 3, ושזאת הייתה בעצם משימת התיישבות, לא משימת כרייה בחלל.
הוא אמר שהוא תכנן את החללית לכוכב אלפא, אחד מהכוכבים עליו נחתה אליג'יוס 3, ושאם הם רואים את הסרטון הזה עברו כבר מעל ל-100 שנים אבל הם הגיעו לכוכב אלפא.
בכוכב אלפא הם היו צריכים להתמודד עם חרקים אוכלי אדם ועם השמש האדומה, שמשגעת את רוב האנשים והופכת אותם לצמאי דם.
הם פוגשים את המתיישבים מאליג'יוס 3, או את נכדי הנכדים שלהם, והם לומדים שהם מעריצים וסוגדים לבעלי הדם לילה.
קלארק היא עקשנית, נחושה ואינטליגנטית.
היא שקולת דעת ומנהיגה טבעית, אך יחד עם זאת, היא הוכיחה כי היא מקבלת החלטות אימפולסיביות לעיתים.
היא גם חסרת אנוכיות והוגנת.
לאחר מות אביה, קלארק מראה רמה גבוהה של מסירות והערצה כלפיו.
יש לה אינסטינקט אימהי טבעי, כפי שמוצג כאשר היא מנחמת את שארלוט ומאוחר יותר מגנה עליה, על אף שהיא הרגה את חברה הטוב ביותר.
היא מהירה להאשים בלי להסתכל על העובדות, והראתה שיפוט לקוי מה שגרם למותה של שארלוט.
למרות העולם הקשוח שהיא חיה בו, קלארק נחושה בדעתה להציל את חיי כולם, גם אם לא מגיע להם להינצל; זאת ניכר כאשר היא עוזרת לג'ון מרפי, שניסה להרוג אותה ואחראי באופן חלקי על מותה של שארלוט.
לקלארק יש מצפון מוסרי חזק, עד כדי עצירת המאה מלהרוג את אניה, אויבתם.
שלא כמו בלאמי בלייק, גבר שניסה להשתלט על האדמה ולהפר את חוקי המנהלים מהתיבה, קלארק היא אידיאליסטית ולא רואה שום סיבה לעינויים, אכזריות או אלימות, והיא מנסה להימנע מלחימה.
יחד עם זאת, היא תבגוד באמונות שלה כדי להגן על אלה שהיא דואגת להם.
היא הסכימה עם בלאמי להביא רובים למחנה לשם הגנה, אחרי שהראה לה שהם יכולים לעזור בהגנה עצמית.
קלארק ניסתה להימנע מאלימות בעונות הראשונות, אבל ככל שגילתה יותר על העולם האמיתי ועל הבריונים שמאיימים עליה ועל כל המאה, קלארק נהפכת לרוצחת בדם קר, והיא גם ממש טובה בזה (עונה 6/7)
קלארק ניסתה לקבל את ההחלטות הטובות ביותר עבור המחנה, אשר לעיתים קרובות הובילו אותה לצעקות מצד חבריה.
לקלארק יש מוח מפתיע להפליא, לוחמה ואסטרטגיה.
היא מתוארת כמנהיגה טבעית, במיוחד על ידי אמה, אשר מזכירה לקלארק שקיבלה את תכונות המנהיגות שלה מאביה.
אביה של קלארק אמר לה שהיא מקבלת את עקשנותה מאמה.
היא מראה לעיתים קרובות בגרות וחוכמה מעבר לגילה.
למרות זאת יש לה צד פגיע, אשר היא מראה רק סביב אלה שאוהבים אותה.
קלארק מתוארת גם כאמנותית, אחת מנקודות החוזק שלה, מה שנראה בציורים שלה בכלא בתיבה, וגם במהלך שש השנים שבהן הייתה לבד על האדמה, כשציירה את חבריה אשר התגעגעה אליהם.
קלארק קנט הוא הדמות הבדיונית הראשית בדרמת גיבורי-העל "סמולוויל".
דמותו מבוססת על האלטר אגו של גיבור-העל סופרמן בקומיקס.
סופרמן הוא הישות החזקה ביותר על פני כדור הארץ, והוא נעזר בכוחותיו כדי להילחם בפשע ולהגן על תושבי כדור הארץ, תוך שמירה על העיקרון שחשוב לו יותר מכל: הימנעות מהריגה של יריביו.
את דמותו של סופרמן עיבדו פעמים רבות למדיום הקולנועי והטלוויזיוני בגרסאות האנימציה והלייב אקשן.
דמותו מופיעה במשך כל 217 פרקי הסדרה, וגם בחוברות קומיקס הממשיכות את עלילת הסדרה.
את הדמות גילם השחקן טום ולינג, ואת קלארק קנט הילד גילמו שלושה שחקנים ילדים בסצנות פלשבק: מלקולם אלברקונק, ג'קסון ווריס וברנדון פונסקה.
לאורך עשר עונות הסדרה, טום ולינג היה מועמד פעמים רבות לפרסי בחירת הנוער בקטגוריית "השחקן הראשי הנבחר (טלוויזיה)" ולפרס סאטורן בקטגוריית "השחקן הראשי הטוב ביותר" על תפקידו בסדרה כקלארק קנט.
פרק הבכורה של הסדרה נפתח בפרולוג: פלשבק ל-1989, ליום שבו נחתה בעיירה סמולוויל החללית שקאל-אל הפעוט נשלח בתוכה לכדור הארץ.
עם החללית הגיעה סופת מטאורים מקריפטון, כוכב הבית של קאל-אל שהתפוצץ, ומטאוריטים נחתו בעיירה וגרמו נזקים לחיים ולרכוש.
קאל-אל יצא מהחללית שנחתה בשדה תירס, ומצא את מרתה וג'ונתן קנט (אותם מגלמים אנט אוטול וג'ון שניידר).
עלילת הסדרה מתחילה כעבור 12 שנים: קאל-אל, שכיום נקרא קלארק קנט, הוא נער בכיתה ט', בנם המאומץ של הזוג קנט, השומע לראשונה מאביו המאמץ על מוצאו החוצני.
בעונות הבאות לומד קלארק על ראשית חייו: אסטרונום מראה לו אות ישן שקלט מהחלל ופיענח כמסר המספר על תינוק שנשלח מכוכב לכת בשם .
האסטרונום מספר לו שאיתר את מיקום מוצאו של האות וגילה שהכוכב איננו.
מאוחר יותר נזכר קלארק ביום שבו הונח בחללית ובאמו הביולוגית שקיוותה שיאהבו אותו.
על כדור הארץ יש לו כוחות-על הודות לקרני השמש הצהובות והוא מנצל את כוחות-העל שלו להצלת חיים.
חברתו הטובה ביותר של קלארק, קלואי סאליבן (אותה מגלמת אליסון מאק), עברה מהעיר מטרופוליס לעיירה סמולוויל בגיל 13, החלה ללמוד בכיתתו של קלארק והשניים התיידדו.
קלואי ניהלה את "הלפיד" (The Torch), עיתון בית הספר התיכון, שבו קלארק פרסם מדי פעם כתבות קטנות.
קלארק וקלואי המשיכו לשמור על קשר קרוב גם לאחר שסיימו את לימודיהם.
קלואי היא שותפתו ובת-סודו הנאמנה של קלארק.
דודניתה של קלואי, לויס ליין (אותה מגלמת אריקה דורנס), עברה לעיירה סמולוויל בעונה הרביעית והתגוררה לזמן מה בבית משפחת קנט.
קלארק ולויס נהנים לעקוץ זה את זה, אך נמנעים מעלבונות בנושאים רגישים, להם הם מודעים מאחר שהם משתפים זה את זה בחוויות מהעבר ובהווה ובתחושות כלפי המשפחה, החברים ובני הזוג.
קלארק ולויס יוצרים זוגיות בעונה התשיעית ומתארסים בעונה העשירית.
שכנתו של קלארק ואהבת נעוריו, לאנה לאנג (אותה מגלמת קריסטין קרוק), מנהלת איתו מערכת יחסים רומנטית, אך הקשר בין השניים בלתי יציב ובלתי רציף, בעיקר בשל חוסר נכונותו של קלארק לשתף את לאנה בסודו, ועם השנים וההיכרות – גם בשל ההבנה ההדדית שאינם מתאימים להיות זוג.
בשנים שלמד בבית הספר התיכון בעיירה סמולוויל, היה קלארק מיודד עם לקס לות'ר (אותו מגלם מייקל רוזנבאום) שגר באחוזה בעיירה.
החברות בין השניים נוצרה ביום שקלארק הציל את לקס מטביעה בנהר.
גם הקשר הזה התערער בשל חוסר נכונותו של קלארק לשתף את לקס בסודו, ובשל מאמציו הנשנים של לקס לגלות את הסוד, שקוממו את קלארק.
בן כיתתו של קלארק, פיט רוס (אותו מגלם סם ג'ונס השלישי), גדל עמו בעיירה סמולוויל והיה חברו מילדות.
שיחק בנבחרת הפוטבול של התיכון בשנים שהזוג קנט אסר על קלארק להצטרף אליה.
פיט מצא את החללית והיה לראשון ששמע מקלארק את סודו המלא.
כוחותיו של קלארק גדלים בגיל ההתבגרות.
הם פועלים רק בכוכבים עם שמש צהובה ונעלמים בפנטום זון.
מהירות-על: קלארק מבצע פעולות או רץ במהירות עצומה ולא נראה אפילו במצלמות אלא אם כן הוא מאט בכוונה ואז נראה צבע מרוח.
חוזק-על: קלארק מרים ומזיז חפצים כבדים ואפילו פלנטה בקלות.
סבילות: קלארק לא נפצע ולא חולה ולא נחלש.
סיבולת-על: קלארק עובד קשה בחווה ולא מתעייף.
החלמה מואצת: גם אם קלארק נפצע ממישהו עם כוח על השמש מרפאת את הפצעים שלו בתוך שניות אם אין קריפטונייט ירוק קרוב.
ראיית רנטגן: רואה גם דרך קירות מחדר לחדר.
ראיית חום: התחילה כשקלארק הגיע לבגרות מינית.
ראייה טלסקופית\ראיית מיקרו: קלארק רואה בהגדלה דברים זעירים כמו כתמים מיקרוסקופיים גם אם הם רחוקים.
שמיעת-על: מתגלה כשקלארק מתעוור זמנית ומחדד את חוש השמיעה ונשארת כשהראייה חוזרת.
קפיצת-על: קלארק מסוגל לקפוץ למרחק ולגובה עצומים.
נשימת-על: קלארק שואף כמות אוויר עצומה ונושף אותה בעוצמה.
נשיפת כפור: קלארק נושף אוויר קר עד מקפיא ומסוגל אפילו להוביל לסופת שלגים.
קלארק קליפטון קלוג הבן הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA בין השנים 1982–1986. לאחר 3 עונות מוצלחות ב-NBA סבל קלוג מפציעה בברכו, אשר אילצה אותו לפרוש ממשחק בגיל 25 בלבד.
ממוצעיו הכוללים ב-NBA הם 18.9 נקודות, 9.5 ריבאונדים, 2.9 אסיסטים ו-1.5 חטיפות למשחק.
קלוג נולד וגדל בקליבלנד שבאוהיו.
בשנת 1979 הוביל את קבוצת הכדורסל של תיכון סנט ג'וזף, בו למד, לגמר אליפות התיכונים של אוהיו.
במשחק הגמר הפסידה קבוצתו מול "תיכון איסט" מקולומבוס בתוצאה 65–79, על אף משחק שיא של קלוג אשר קלע 51 נקודות ואסף 24 ריבאונדים.
בסיום אותה עונה השתתף במשחק מקדונלד'ס אול-אמריקן, לצד חברי היכל התהילה של הכדורסל לעתיד דומיניק וילקינס, אייזיאה תומאס, ג'יימס וורת'י ורלף סמפסון.
בין השנים 1979–1982 למד באוניברסיטת המדינה של אוהיו ("אוהיו סטייט").
בקבוצת הכדורסל של האוניברסיטה שיתף פעולה עם שחקני ה-NBA לעתיד הרב ויליאמס וטוני קמפבל, וב-3 עונותיו במדיה רשם ממוצעים של 14.9 נקודות ו-10.1 ריבאונדים למשחק.
בדראפט ה-NBA 1982 נבחר קלוג בבחירה השמינית, על ידי אינדיאנה פייסרס.
כבר בעונת הרוקי שלו היה השחקן המוביל של קבוצתו, כאשר העמיד ממוצעים של 20.1 נקודות ו-10.6 ריבאונדים למשחק; בכך היה אחד מארבעה שחקנים בלבד ב-NBA אשר קלעו לפחות 20 נקודות והורידו לפחות 10 ריבאונדים למשחק באותה עונה (האחרים הם לארי בירד, מוזס מלון וטרי קאמינגס).
בשתי העונות הבאות המשיך להציג יכולת טובה, עם ממוצעים של 18.8 נקודות ו-9.3 ריבאונדים למשחק, אך הפייסרס סיימו את שתי העונות עם המאזן הגרוע ביותר בליגה (26–56 ו-22–60, בהתאמה).
בנובמבר 1985 נפצע קלוג בברכו השמאלית, ונאלץ לעבור ניתוח ארתרוסקופיה אשר הגביל אותו ל-19 משחקים בלבד בעונת .
לאחר 4 משחקים בעונה העוקבת חש בכאבים ועבר ניתוח ארתרוסקופיה נוסף באותה הברך, ומאז לא חזר לשחק כדורסל.
בין השנים 1993–2008 שימש כפרשן של משחקי ליגת המכללות עבור רשת CBS.
בשנת 2008 מונה לפרשן הראשי של הרשת, והמשיך להחזיק בתפקיד זה עד שנת 2014.
קלארנס וד'רספון הוא כדורסלן עבר אמריקאי, אשר שיחק בליגת ה-NBA בין השנים 1992–2005. ממוצעיו הכוללים לאורך 13 עונותיו ב-NBA הם 11.5 נקודות, 7.5 ריבאונדים ו-1.5 אסיסטים למשחק.
בתחילת הקריירה הושווה רבות לכדורסלן צ'ארלס בארקלי, אשר בדומה אליו היה פאוור פורוורד נמוך (יחסית), חזק ואגרסיבי, המצטיין בלקיחת ריבאונדים וקליעה בקרבת הסל, אשר החל את הקריירה בפילדלפיה 76'.
וד'רספון נולד בעיירה קרופורד שבמיסיסיפי, ולמד ב"תיכון מוטלי" אשר בקולומבוס הסמוכה.
בין השנים 1988–1992 למד באוניברסיטת דרום מיסיסיפי ("סאות'רן מיס"), ובארבע עונותיו בקבוצת הכדורסל שלה רשם ממוצעים של 18.2 נקודות ו-11.3 ריבאונדים למשחק.
בעונות 1990 ו-1991 הוליך את קבוצתו לשתי ההעפלות הראשונות בתולדותיה לטורניר אליפות המכללות, אולם בשני המקרים היא הודחה כבר בסיבוב הראשון.
בעונת 1991/1992 הוביל את כל שחקני "מחוז מטרו" בממוצעי נקודות (22.3) וחסימות (2.7) למשחק, ובסיומה זכה בתואר שחקן העונה של המחוז בפעם השלישית ברציפות.
בעת סיום לימודיו ניצב במקום הראשון בתולדות הקבוצה בסך ריבאונדים וחסימות בקריירה, ובמקום השני בסך נקודות.
בדראפט ה-NBA 1992 נבחר וד'רספון בבחירה התשיעית, על ידי פילדלפיה 76'.
במהלך עונת הרוקי שלו השתתף בתחרות ההטבעות של ה-NBA, ואף סיים במקום השני לאחר שהפסיד בסיבוב הגמר מול הרולנד מיינר.
לאורך אותה עונה רשם ממוצעים של 15.6 נקודות ו-7.2 ריבאונדים למשחק כשחקן חמישייה קבוע, ובסיומה נבחר לחמישיית הרוקיז השנייה של העונה.
בעונתו השנייה הוביל את שחקני פילדלפיה בממוצעי נקודות (18.4) וריבאונדים (10.1) למשחק, אשר התבררו בדיעבד כשיאי הקריירה שלו.
בעונת הצטרף לקבוצה הרוקי אלן אייברסון, אשר יחד עם ות'רספון, ג'רי סטקהאוס ודריק קולמן הרכיב בסיס שחקנים מוכשר ומבטיח, אולם על אף עונה אישית טובה של ארבעת השחקנים, סיימה פילדלפיה את העונה עם מאזן שלילי 22–60.
במהלך עונת , לאחר כ-5 עונות וחצי בפילדלפיה, הועבר וד'רספון יחד עם ג'ים ג'קסון בטרייד לגולדן סטייט ווריורס, בתמורה לג'ו סמית' ובראיין שואו.
עד לסיום אותה עונה רשם ות'רספון ממוצעים של 10.7 נקודות ו-7.3 ריבאונדים למשחק.
לקראת עונת חתם על חוזה במיאמי היט, אותה אימן פט ריילי.
בשתי עונותיו במיאמי קלע 7.6 נקודות בממוצע למשחק כשחקן ספסל, והשתתף עמה בשלב הפלייאוף, לראשונה בקריירה; בפלייאוף 1999 הודחו ההיט על ידי ניו יורק ניקס בסיבוב הראשון, ובפלייאוף 2000 הודחו על ידם בסיבוב השני.
באוגוסט 2000 הועבר יחד עם כריס גאטלינג לקליבלנד קאבלירס כחלק מטרייד משולש, במסגרתו שון קמפ נשלח לפורטלנד טרייל בלייזרס ובראיין גרנט נשלח למיאמי.
בעונתו היחידה בקליבלנד פתח בכל 82 המשחקים, ורשם ממוצעים של 11.3 נקודות ו-9.7 ריבאונדים למשחק.
בקיץ 2001 חתם בניו יורק ניקס על חוזה ל-5 עונות, בסך כ-27 מיליון דולר.
ב-23 בפברואר 2003 הוריד שיא קריירה של 24 ריבאונדים במשחק של הניקס מול אורלנדו מג'יק.
במהלך עונת הועבר בטרייד ליוסטון רוקטס, בתמורה לג'ון אמייצ'י ומוצ'י נוריס.
בעונות ו- הודח עם הרוקטס בסיבוב הפלייאוף הראשון.
מועדון ספורט קלאקסוויק (בפארואזית: Klaksvíkar Ítróttarfelag), הידוע בכינויו KÍ, הוא מועדון כדורגל מקצועני מאיי פארו שבסיסו בקלאקסוויק.
המועדון נוסד בשנת 1904 והוא אחד ממועדוני הכדורגל המצליחים באיי פארו, לאחר שזכה 18 פעמים בפרמייר ליג של איי פארו ושש פעמים בגביע איי פארו.
הקבוצה זכתה בעונת הפתיחה של הליגה באיי פארו בשנת 1942. בשנת 1992, קלאקסוויק השתתפה לראשונה במפעלים האירופיים והתמודדה בסיבוב המוקדמות של ליגת האלופות מול סקונטו ריגה הלטבית, שם הפסידה 1–6.
בשל זכייתה בדאבל בשנת 1999, קלאקסוויק הגיעה לסך כולל של 17 תוארי ליגה, שיא באותה תקופה.
עם זאת, קלאקסוויק לא זכתה בשום תוארי ליגה עד 2019, ולמרות שהיא החזיקה בשיא תוארי הליגה מאז שנות החמישים, שיא זה הושווה על ידי HB.
ביולי 2009 החתימה קלאקסוויק את טודי ג'ונסון ואת אטלי דנילסן המקומי להמשך העונה.
בסוף עונת 2008/2009 הקבוצה נשרה לראשונה בהיסטוריה של המועדון לליגת המשנה של איי פארו.
בשנת 2010 קלאקסוויק סיימה ראשונה בליגה וחזרה לליגת העל לקראת עונת 2011. לאחר עונה זו מונה המאמן האיסלנדי פאול גודלאוגסון.
בשנת 2012 סיימה במקום הרביעי.
הקבוצה הייתה הקבוצה ההתקפית החזקה ביותר בליגה, כשכבשה 59 שערים ב-27 משחקים.
פול קלטסקארד כבש 22 שערים והיה מלך השערים.
בשנת 2013 הקבוצה העפילה לחצי גמר הגביע, וסיימה את עונת הליגה במקום השמיני.
לקראת עונת 2015 מונה מיקיאל תומאסן למאמן החדש.
הוא הטמיע מערכת חדשה, זרה לרוב השחקנים.
הקבוצה חוותה התחלה קשה, אך שיפרה את רמת המשחק בהמשך העונה, וסיימה בחלק העליון של טבלת הליגה.
בשנת 2019 הקבוצה העפילה לראשונה לסיבוב המוקדמות השני בליגה האירופית ובתום העונה זכתה באליפות ראשונה מזה 20 שנה.
בשנת 2020 הם הפכו לקבוצה הראשונה מאיי פארו שהעפילה לסיבוב הפלייאוף בליגה האירופית בכך שניצחה את דינמו טביליסי בסיבוב המוקדמות השלישי, שהייתה גם הפעם הראשונה של הקבוצה באותו סיבוב.
בעונת 2023/2024 העפילה לסיבוב השלישי במוקדמות ליגת האלופות לאחר שגברה 3-0 במשחק חוץ על פרנצווארוש, וניצחה בדו-קרב פנדלים את האקן השוודית.
הניצחון הבטיח לקבוצה שלב בתים אירופי, וזו תהיה הקבוצה הראשונה מאיי פארו שתשתתף בשלב בתים אירופי כלשהו.
קלאקסוויק מארחת את משחקיה באצטדיון Við Djúpumýrar, אצטדיון עם קיבולת של 530 מקומות ישיבה.
ליגת העל של איי פארו
קלארוטי בע"מ היא חברת תוכנה ישראלית העוסקת בהגנת סייבר למתקני תעשייה.
קלארוטי הוקמה במאי 2015 על ידי אמיר זילברשטיין, שמכהן כיו"ר החברה, גלינה אנטובה, סמנכ"לית פיתוח עסקי, ובני פורת, CTO.
נשיא החברה היה נדב צפריר, מנכ"ל קרן הסייבר Team8. זילברשטיין היה גם מנכ"ל החברה, והוחלף בתפקיד זה ביולי 2020 על ידי יניב ורדי.
עם התפתחות המחשוב של מתקני תעשייה גדלה חשיפתם למתקפות סייבר, כגון מתקפת הסייבר על קולוניאל פייפליין.
התוכנה של קלארוטי נועדה להגן על רשתות של מתקני תעשייה ממתקפות כאלה.
במהלך פעילותה חשפה החברה חולשות אבטחה רבות במערכות בקרה תעשייתית.
עם לקוחות החברה נמנים מפעלים בתחומי חשמל, נפט וגז, כימיקלים, מים, מזון ומשקאות, כרייה ועוד.
בשנת 2023 עלו ההכנסות החוזרות השנתיות (ARR) על 100 מיליון דולר.
בספטמבר 2016 גייסה החברה 32 מיליון דולר.
ביוני 2018 גייסה החברה 60 מיליון דולר.
בדצמבר 2018 גייסה החברה 8 מיליון דולר.
ביוני 2021 גייסה החברה 140 מיליון דולר.
על פי הערכה, גיוס זה משקף שווי של מיליארד דולר לחברה.
בדצמבר 2021 גייסה החברה 400 מיליון דולר, ששימשו לרכישת חברת מדיגייט (Medigate) הישראלית, העוסקת באבטחת תשתיות קריטיות בבתי חולים.
אחד המשקיעים בסבב זה הוא סופטבנק, ובעקבות זאת מונה נציגו בישראל, יוסי כהן, לדירקטור בקלארוטי.
במרץ 2024 גייסה החברה 100 מיליון דולר, חלקם באשראי.
בינואר 2026 גייסה החברה 150 מיליון דולר, בהם רכיב סקנדרי (מכירת מניות של עובדים) של כ-40-30 מיליון דולר, לפי שווי של שלושה מיליארד דולר.
קלארק וורהס היה צייר נוף אימפרסיוניסטי וטונאליסטי אמריקאי וממייסדי מושבת האמנות אולד ליים.
וורהס נולד ב-29 במאי 1871 בניו יורק, בנו של סוכן מניות.
בתחילה הוא נמשך למדעים וסיים תארים בכימיה מאוניברסיטת ייל ואוניברסיטת קולומביה.
בשנת 1894 החל וורהס לעסוק ברצינות באמנות (שתמיד הייתה תחביבו) כאשר נרשם לשיעורים בליגת הסטודנטים לאמנות.
בשנה שלאחר מכן נרשם לבית הספר לאמנות במוזיאון המטרופוליטן.
הוא גם למד אצל אירווינג רמזי ויילס בלונג איילנד ועם לאונרד אוכטמן בקונטיקט.
בשנת 1897 נסע וורהס לאירופה, למד באקדמיה ז'וליאן בפריז ובילה בכפר האומנים הצרפתי ברביזון וכן בהולנד.
וורהס ביקר לראשונה באולד ליים, (Old Lyme) קונטיקט בשנת 1893. בשנת 1896, הוא חזר עם אמו ואחותו, שהתארחו בפנסיון בניהולה של פלורנס גריזוולד.
בית פלורנס גריזוולד (מוזיאון גריזוולד) הפך בסופו של דבר למרכז הקהילה האמנותית של אולד ליים וסביר מאוד להניח שהנרי וורד ריינג'ר, המתואר לעיתים קרובות כמייסד המושבה האמנותית שם, הכיר את המקום דרך קלארק וורהס.
מבחינה סגנונית, וורהס היה אחד האמנים שנשארו נאמנים לסגנון הטונאליסטי שמקורו ברביזון, הקשור לוורד ריינג'ר גם לאחר שרוב האמנים האחרים אימצו את הסגנון האימפרסיוניסטי של צ'יילד האסאם.
רוב ציוריו של וורהס אינם מתוארכים, אך נראה כי הוא אימץ בהדרגה גישה אימפרסיוניסטית בשלב מאוחר בחייו.
הוא גם התנסה בתחריט בשנות השלושים.
רבים מציוריו של וורהס מתארים את נופי אולד ליים.
כמו כן הוא צייר גם בניופורט, רוד איילנד ובמערב מסצ'וסטס.
וורהס הציג יחד עם חברים אחרים במושבת האמנות, כמו גם הציג גם באקדמיה הלאומית לעיצוב, בחברת האמנים האמריקאים, באגודה האמריקאית לצבעי מים, במכון קרנגי ובמכון לאמנות בשיקגו.
הוא זכה במדליית ארד בתערוכת סנט לואיס בשנת 1904 ובשנת 1905 קיבל את אחד משלושת הפרסים של האקדמיה הלאומית, לשלושת ציורי השמן הטובים ביותר שהופקו על ידי אמנים מתחת לגיל שלושים וחמש.
דוגמאות ליצירתו של וורהס נמצאות באוספים של הגלריה לאמנות של אוניברסיטת ייל, מוזיאון לאמנות יוסטון, מוזיאון פלורנס גריסוולד והחברה ההיסטורית בליים.
תערוכות מרכזיות המציגות את עבודותיו כללו את החברה ההיסטורית באולד ליים ואת מוזיאון פלורנס גריזוולד ותערוכות נוספות.
נכדתו, ג'נט פיש, היא ציירת טבע דומם עם יצירות באוסף הקבע של מוזיאונים רבים.
קלאץ' הוא מונח בספורט ובפסיכולוגיה של הספורט, המשמש לתאר את הרגעים המכריעים בתחרות, שבהם נמצא הספורטאי תחת לחץ רב.
קלאץ' הוא מונח המשמש לתיאור היכולת של שחקן או קבוצה לנפק הופעה טובה תחת לחץ, במיוחד ברגעי הסיום של המשחק או התחרות.
זו איכות שלא תמיד ניתנת למדידה לפי הסטטיסטיקה היבשה, ושחקני הקלאץ' הם אלה שמספקים את הנדרש מהם גם כאשר הלחץ עליהם גבוה.
שחקן שהוא "שחקן קלאץ'" לא חייב להיות שחקן שתמיד במיטבו, אלא שחקן שיש לו את היכולת לבצע את המיטב בזמני ההכרעה.
לדוגמה, שחקן כדורסל עלול להחמיץ מספר זריקות במהלך המשחק, אבל אם הוא קולע זריקה מנצחת במשחק בשניות האחרונות, הוא ייחשב לשחקן קלאץ'.
באופן דומה, קבוצת כדורגל עשויה להיות נחותה מיריבתה במשך רוב המשחק, אבל אם היא תחזור ותנצח בדקות האחרונות, היא תיחשב כקבוצת קלאץ'.
בתום עונת 2022/2023 ב-NBA החליטה ליגת ה-NBA להעניק פרס חדש, בשם "פרס שחקן הקלאץ' של העונה ב-NBA", לשחקן "המצטיין מבין חבריו ברגעי הקלאץ' של העונה".
הפרס נקרא על שם ג'רי ווסט, שחקנה של קבוצת לוס אנג'לס לייקרס, שנחשב לאחד משחקני הקלאץ' הגדולים בכל הזמנים.
חוק ירקיז-דודסון משנת 1908 קובע כי לחץ מגביר את הביצועים במידה מסוימת, אך יותר מדי לחץ יפגע בביצועים.
החוק מנוסח כעקומת פעמון, והשחקנים החריגים בו הם שחקני קלאץ'.
לכל שחקן יש טווח מסוים של חרדה לפני הופעה שמובילה לביצועים מיטביים.
קלארק רוברטסון הוא כדורגלן סקוטי המשחק בעמדת הבלם בדנדי.
ב-30 ביוני 2019 חתם רוברטסון על חוזה מקצועני באברדין מליגת העל הסקוטית.
ב-1 במאי 2010 ערך את הופעת הבכורה שלו במועדון, בהפסד 3-1 להמילטון אקדמיקל במסגרת הליגה.
בחודש יוני 2015 חתם רוברטסון בבלקפול מהפוטבול ליג הראשונה.
הוא ערך 124 הופעות ליגה במדי המועדון, בהן הבקיע ארבעה שערים.
ב-29 ביוני 2018 חתם רוברטסון על חוזה לשלוש שנים ברות'רהאם יונייטד מהפוטבול ליג צ'מפיונשיפ.
הוא ערך 61 הופעות ליגה במדי המועדון, בהן הבקיע חמישה שערים.
ב-22 ביוני 2021 חתם רוברטסון על חוזה לשנתיים בפורטסמות' מהפוטבול ליג הראשונה.
הוא שיחק במועדון במשך שתי עונות, בהן ערך 49 הופעות ליגה והבקיע שני שערים.
בקיץ 2023 הוזכר כמועמד לקבוצת מכבי פתח תקווה אך לא הגיע להסכם עם הקבוצה, כעבור מספר ימים חתם בקבוצת מועדון ספורט אשדוד.
קלארק וירג'יל טרי ג'וניור היה חצוצרן סווינג וביבופ אמריקאי, מחלוצי הפלוגלהורן בג'אז, מלחין ומחנך.
הוא היה עם The Tonight Show Band ב-The Tonight Show מ-1962 עד 1972. הקריירה שלו בג'אז נמשכה יותר מ-70 שנה, במהלכן הפך לאחד מנגני הג'אז המוקלטים ביותר, והופיע בלמעלה מ-900 הקלטות.
טרי היה מנטור של קווינסי ג'ונס, מיילס דייוויס, הרבי הנקוק, וינטון מרסליס, פט מתיני, דיאן ריבס וטרי לין קרינגטון.
טרי נולד לקלארק וירג'יל טרי האב ומרי טרי בסנט לואיס, מיזורי.
הוא למד בתיכון ואשון (Vashon) והחל את הקריירה המקצועית שלו בתחילת שנות ה-40, כשניגן במועדונים מקומיים.
הוא שירת כחבר להקה בצי ארצות הברית במהלך מלחמת העולם השנייה.
הכלי הראשון שלו היה טרומבון שסתום.
שנותיו של טרי עם בייסי ואלינגטון (שגייס בסתר את טרי מבייסי) בסוף שנות ה-40 וה-50 ביססו את התבלטותו תוך מיזוג הטון של סנט לואיס עם סגנונות בני התקופה.
בתקופתו עם אלינגטון השתתף ברבות מהסוויטות של המלחין ורכש מוניטין בזכות מגוון סגנונותיו הרחב (מסווינג עד הארד בופ), תוך שילוב מיומנות טכנית והומור.
טרי השפיע על מוזיקאים כולל מיילס דייוויס וקווינסי ג'ונס, שהכירו בהשפעתו בשלבים הראשונים של הקריירה שלהם.
טרי לימד באופן לא רשמי את דייוויס כשהיו בסנט לואיס, ואת ג'ונס בביקוריו התכופים של טרי בסיאטל עם סקסטת בייסי.
לאחר שעזב את אלינגטון ב-1959, הקריירה הבין-לאומית של קלארק זינקה כאשר קיבל הצעה מ-NBC להפוך למוזיקאי צוות.
הוא הופיע במשך עשר שנים ב-The Tonight Show כחבר בלהקת Tonight Show עד 1972, תחילה בראשות סקיץ' הנדרסון (Skitch Henderson) ומאוחר יותר עם דוק סוורינסן (Doc Severinsen), שם שירת הסקאט שלו "ממלמל" (mumbling) הובילה ללהיט "Mumbles".
טרי היה האפרו-אמריקאי הראשון שהפך לחבר קבוע בלהקה ברשת טלוויזיה גדולה בארצות הברית.
הוא אמר מאוחר יותר: "היינו צריכים להיות מודלים, כי ידעתי שאנחנו במבחן...
לא יכול להיות לנו כתם על המכנסיים, קמט בבגדים או חולצה מלוכלכת."
לטרי הייתה מערכת יחסים עם קווינסי ג'ונס, שכתב את ההקדמה לאוטוביוגרפיה של טרי.
ג'ונס ניצח על להקה במחזמר Free and Easy ב-1959, וטרי עזב את תזמורתו של אלינגטון כדי להצטרף אליה בבלגיה.
בשנות ה-70 טרי התרכז בפלוגלהורן, אותו ניגן בטון מלא.
בנוסף לעבודת הסטודיו והוראתו בסדנאות ג'אז, טרי סייר בשנות השמונים עם להקות קטנות (כולל פיטרסון) והופיע כמנהיג ה-Big BAD Band שלו (שנוסדה בערך ב-1970).
קשיים כלכליים אילצו אותו לפרק את ה-Big BAD Band, והוא הופיע עם להקות כמו Unifour Jazz Ensemble.
ההומור והשליטה שלו בסגנונות חצוצרת ג'אז ניכרים ב"דיאלוגים" שלו עם עצמו, בכלים שונים או באותו כלי, מעומעם ולא מעומעם.
משנות ה-70 ועד שנות ה-90, טרי הופיע בקרנגי הול, בניין העירייה ובמרכז לינקולן, סייר עם Newport Jazz All Stars וג'אז בפילהרמונית, והופיע עם תזמורת הפופ של סקיץ' הנדרסון בניו יורק.
ב-1998 הקליט טרי את "Let's Call the Whole Thing Off" של ג'ורג' גרשווין עבור אלבום האוסף Red Hot + Rhapsody של ארגון רד הוט, מחווה לג'ורג' גרשווין, אלבום ששימש לגיוס כסף לארגוני צדקה שהוקדשו להגברת המודעות לאיידס וללחימה במחלה.
בנובמבר 1980 היה נגן ראשי יחד עם אניטה או'דיי, ליונל המפטון ורמזי לואיס במהלך מופעי הפתיחה של שבועיים שחגגו את תחייתו קצרת הימים של טרקלין Blue Note במלון מריוט או'הייר ליד שיקגו.
טרי קודם בתחילת הקריירה שלו על ידי בילי טיילור, ועם מילט הינטון הקנה כלים עבור צעירים מתחילים ונתן להם הדרכה.
כך החל את זרם הג'אז מובייל בהארלם.
המיזם הזה המשיך את אהבתו הגדולה של טרי: שיתוף הנוער בג'אז.
משנת 2000 ואילך אירח את "פסטיבלי הג'אז של קלארק טרי" ביבשה ובים, ערך מחנות ג'אז משלו והופיע ביותר מחמישים פסטיבלי ג'אז בשש יבשות.
טרי הלחין יותר ממאתיים שירי ג'אז והופיע עבור שמונה נשיאי ארצות הברית.
היו לו גם כמה הקלטות עם קבוצות גדולות, כולל התזמורת הסימפונית של לונדון, תזמורת המטרופול ההולנדית ותזמורת הג'אז של שיקגו, מאות הרכבי תיכון ומכללות, צמדים משלו, שלישיות, רביעיות, חמישיות, סקסטות, אוקטטים ושתי קבוצות גדולות משלו.
להקות: ה-Big Bad Band של קלארק טרי ו-Young Titans of Jazz של קלארק טרי.
בפברואר 2004, כיכב טרי בתור עצמו, בסדרת הטלוויזיה לילדים "ביל הקטן".
טרי היה תושב שכונות בייסייד וקורונה ברובע קווינס, ניו יורק.
לאחר מכן עבר להוורת', ניו ג'רזי, ולאחר מכן לפיין בלאף, ארקנסו.
האוטוביוגרפיה שלו פורסמה בשנת 2011. טיילור הו ביינום כתב ב"ניו יורקר" כי הספר "לוכד את כישרונו לספר סיפורים ואת ההומור היבש שלו, במיוחד בתיאור שנותיו הראשונות בדרכים, עם מאבקים בהפרדה הגזעית ועם הופעות בג'וק ג'וינטים וקרנבלים, תוך פיתוח אחד מקולות האלתור המיוחדים ביותר בתולדות המוזיקה".
The Penguin Guide to Jazz Recordings מציין שטרי מופיע ביותר הקלטות רשומות שלו מכל אמן אחר.
לפי אתר האינטרנט שלו, טרי היה "אחד מאמני הג'אז המוקלטים ביותר בהיסטוריה והופיע עבור שמונה נשיאים אמריקאים".
הוא היה מיומן בטכניקה המאתגרת של נשימה מחזורית, שבאמצעותה נגן יכול לנגן זמן רב בלי לעצור לנשום, ובשנת 1976 פרסם את "מערכת הנשימה המעגלית של קלארק טרי לכלי נשיפה".
באפריל 2014, הסרט התיעודי Keep on Keepin' On, עקב אחרי טרי במשך ארבע שנים, כדי לתעד את החונכות שלו לילד הפלא העיוור, נגן הפסנתר ג'סטין קאופלין בן ה-23, בזמן שקאופלין התכונן להתחרות בתחרות עילית בין-לאומית.
בדצמבר 2014 תזמורת הג'אז בלינקולן סנטר עם וינטון מרסליס וססיל מקלורן סלבנט ביקרה את טרי, שחגג את יום הולדתו ה-94 ב-14 בדצמבר, במרכז הרפואי האזורי ג'פרסון.
הושמע ביצוע תוסס ל"יום הולדת שמח".
ב-13 בפברואר 2015 נכנס טרי להוספיס כדי לטפל בסוכרת המתקדמת שלו.
כתב "הניו יורק טיימס", פיטר קיפניוז אמר שטרי "זכה לשבחים בשל המוזיקאיות ללא דופי, היה אהוב בשל רוחו המשחקית ומוערך בשל יכולת ההסתגלות שלו.
הצליל שלו בחצוצרה ובפלוגלהורן היה בגוון עגול יותר (מה שעזר לפופולריות של כלי זה בג'אז) והיה מאוד אישי וניתן לזיהוי בקלות, אך טרי הצליח להתאים אותו למגוון רחב של הקשרים מוזיקליים".
מרטין צ'ילטון כתב ב"דיילי טלגרף" הבריטי: "טרי היה מחנך מוזיקה והייתה לו השפעה עמוקה ומתמשכת על מהלך הג'אז.
טרי הפך למנטור לדורות של נגני ג'אז, כולל מיילס דייוויס, וינטון מרסליס והמלחין-מעבד קווינסי ג'ונס."
בריאיון עם טרי ב-2005, אמר חברו חצוצרן הג'אז סקוטי ברנהארט שהוא "אחד המוזיקאים המגוונים ביותר שאי פעם חיו...
אמן חצוצרות ג'אז שניגן עם השמות הגדולים ביותר בתולדות המוזיקה."
אוניברסיטת דרום מזרח מיזורי מארחת את פסטיבל הג'אז של קלארק טרי / פי מו אלפא, מחווה שנתית למוזיקאי.
הפסטיבל החל בשנת 1998, וגדל מדי שנה.
הפסטיבל מציג סטודנטים למוזיקאים ואמנים אורחים מצטיינים בקמפוס ריבר של האוניברסיטה.
אוניברסיטת ניו המפשייר מארחת את פסטיבל הג'אז של קלארק טרי מדי שנה; מוצגים מוזיקאי ג'אז בחטיבות הביניים ובתיכון מכל רחבי ניו אינגלנד.
לטרי מעל 250 פרסים, מדליות ואותות הצטיינות, כולל:
כניסה להיכל התהילה של הג'אז בלינקולן סנטר על שם נסוהי ארטכון (Nesuhi Ertegun) בשנת 2013
פרס גראמי למפעל חיים לשנת 2010, שתי תעודות גראמי, שלוש מועמדויות לגראמי
כניסה להיכל התהילה של דאון ביט
פרס מאסטר הג'אז של הקרן הלאומית לאמנויות (1991)
בשנת 1988 – תואר דוקטור לשם כבוד למוזיקה ממכללת ברקלי למוזיקה
שישה עשר תוארי דוקטור לשם כבוד
שגריר ג'אז לסיורים של מחלקת המדינה של ארצות הברית במזרח התיכון ובאפריקה
פרס צ'ארלס א' לוטון איש המוזיקה, מוענק על ידי אחוות פי מו אלפא סינפוניה בשנת 1985. טרי זכה לחברות כבוד באחווה על ידי לשכת בטא זיטה בקולג' של אמפוריה (1968).
חבר כבוד בלשכת Iota Phi של Kappa Kappa Psi, אחוות להקת הכבוד הלאומית (2011), באוניברסיטת ניו המפשייר
מסדר האמנויות והספרת של צרפת (2000)
דמות שעווה בגודל טבעי במוזיאון ההיסטוריה של העולם השחור בסנט לואיס
נכנס לשדרת התהילה של סנט לואיס (1996)
פרס ההצטיינות של NARAS Present לשנת 2005
חצוצרן השנה של איגוד עיתונאי הג'אז (2005)
עם ג'ין אמונס (Gene Ammons)
עם דייב ביילי (Dave Bailey)
עם ריי בריאנט (Ray Bryant)
עם אדי "לוקג'ו" דייוויס (Eddie "Lockjaw" Davis)
עם מילט ג'קסון (Milt Jackson)
עם צ'ארלס מינגוס (Charles Mingus)
עם אוליבר נלסון (Oliver Nelson)
עם דייב פייק (Dave Pike)
עם לאלו שיפרין (Lalo Schifrin)
עם סאני סטיט (Sonny Stitt)
קלאריטי קפיטל הוא בית השקעות ישראלי-אמריקאי.
שנוסד בשנת 2006, ומשרת משפחות בעלות הון גבוה (שירותי פמילי אופיס), וארגונים כולל, קרנות של מוסדות אקדמיים וקרנות פילנתרופיות.
החברה משקיעה במניות, איגרות חוב והשקעות אלטרנטיביות ברחבי העולם.
החל מ-2023 החברה פועלת בישראל תחת השם סיגמא-קלאריטי, בעקבות מיזוג עם בית ההשקעות סיגמא.
קלאריטי קפיטל נוסדה ב-2006 בשם KCPS & Co על ידי ארבעה שותפים: טל קינן, דייוויד שטיינהרדט, ג'יי פומרנץ וסנדר כהן.
השם KCPS הוא ראשי תיבות של השותפים המייסדים של החברה.
החברה נוסדה במטרה לקדם תעשיית שירותים פיננסיים גלובלית בישראל, בהתאם למודל תעשיית ההיי-טק הישראלית.
בעקבות רפורמת בכר בשוק ההון הישראלי, שמטרתה הייתה הפחתת הריכוזיות של המערכת הבנקאית בשוק ההון ועידוד התחרות בתחומי ההשקעות, הגברת התחרות בתחום החיסכון הפנסיוני, והגברת הגיוון של אמצעי המימון במשק, באמצעות יצירת תחרות לאלו המוצעים על ידי הבנקים, ראו מייסדי קלאריטי קפיטל הזדמנות לפתח תעשיית שירותים פיננסיים גלובלית חדשה בישראל.
החברה שימשה כיועצת לממשלת ישראל בנושאי מדיניות וחקיקה בנושא.
המייסד טל קינן כיהן בוועדה המייעצת של ועדת אריאב, בנק ישראל וכוח המשימה של משרד האוצר להקמת מרכז פיננסי עולמי בישראל.
בשנת 2011 קלאריטי קפיטל הקימה משרד בניו יורק בניהולם של דייוויד שטיינהרדט, מוותיקי וול סטריט ובנו של משקיע קרנות הגידור מייקל שטיינהרדט, ולורנס שרייבר, מנהל השקעות מנוסה שעבד קודם בבנקי ההשקעות דויטשה בנק ומריל לינץ'.
חלק מהכספים שגייסה החברה הגיעו מעשירי מדינות ערב, על בסיס קשרים שיצר טל קינן.
בשנת 2017 קלאריטי קפיטל הודיעה על השקת אסטרטגיית השקעה אחראית בסיוע Greeneye, חברת ייעוץ המתמחה בתחום ההשקעות באחריות חברתית.
במאי 2022 הודיעה החברה על מיזוג הפעילות בישראל עם "סיגמא", בית השקעות שנוסד ב-1992 על ידי הכלכלן דן גלאי ועורכת הדין ריקי פרי ב-2014 עברה השליטה ב"סיגמא" לבנק Andbank מאנדורה.
בתחילת 2024 רכש יואן קדוש 52% ממניות סיגמא-קלאריטי והפך בעל השליטה.
החברה הקימה מספר קרנות השקעה:
קרן קדמה קפיטל (במקור KCPS Private Equity) היא קרן השקעות פרטיות שנוסדה ב-2006. המשקיעים העיקריים בקרן היו קרן יורק קפיטל וכן מייקל שטיינהרדט (אביו של דייוויד שטיינהרדט), שנחשב לאחד מחלוצי תעשיית קרנות הגידור.
הרכישה הראשונה בישראל של KCPS הייתה של חברת FIS - Formula Insurance Solutions מקבוצת פורמולה ויז'ן, שפיחתה תוכנה לתחום הביטוח.
אחר כך רכשה 54% ממניות חברת ברנד תעשיות, ו-51% ממניות מקבוצת דנאל.
בסך הכל השקיעה הקרן הראשונה 65 מיליון דולר בשש חברות.
בשנת 2012 החלט לפצל את הקרן משאר פעילות "קלאריטי קפיטל" והיא החלה לפעול בשם "קדמה קפיטל".
בפברואר 2013 הובילה הקרן קבוצה שרכשה מאגודת הכורמים את השליטה ביקבי כרמל, תמורת 130 מיליון שקל.
בשנת 2014 גייסה קדמה קרן שנייה בסך 100 מיליון דולר.
באותה שנה רכשה 50% ממניות חברת פמי פרימיום תמורת 130 מיליון שקל, ומכרה אותם בסכום כפול חמש שנים אחר כך.
קרן המנוף KCPS, היא אחת משלוש קרנות המנוף שהוקמו ביוזמת משרד האוצר, כחלק מחבילת הצעדים שהפעילה הממשלה במרץ 2009 למשך 7 שנים, על מנת להתמודד עם המשבר הפיננסי בשווקים.
מטרת הקרנות הייתה לשלב בין השקעות המדינה להשקעות של גופים מוסדיים על מנת לעזור לחברות אשר נקלעו לקשיי גיוס אשראי.
כל קרן קיבלה כ-500 מיליון שקל והוטל עליה לספק אשראי באמצעות הון עצמי, חוב או שניהם לחברות ישראליות כמקור מימון חוץ בנקאי.
הקרן גייסה כ-1.2 מיליארד שקל, כאשר 75% מסכום זה השקיעו גופים מוסדיים והשאר גויס מכספי המדינה.
הקרן ביצעה את ההשקעה הראשונה שלה במרץ 2010, בקרן הנדל"ן ריט 1 (למרות שהיא לא סבלה מקשיי אשראי באותה עת).
בנוסף סיפקה הלוואה של 50 מיליון שקל לחברת צור שמיר אחזקות.
השקעות נוספות שביצעה היו בין השאר בחברת הנדל"ן תדהר, בחברה לבדיקות תוכנה קווליטסט, ובחברת רב-בריח.
בשנת 2011 הקרן סיפקה הלוואה, יחד עם קרנות נוספות, ליצרנית המל"טים אירונאוטיקס שנקלע לקשיים, וב-2012 הייתה שותפה לרכישת השליטה בה.
ב-2017 הונפקה החברה בבורסת תל אביב לפי שווי שוק של מיליארד שקל.
קָלַבּרִיָה (באיטלקית: Calabria) הוא מחוז וחצי אי בדרום-מערב איטליה, הנמצא ב"אצבעות" המגף האיטלקי.
המחוז גובל במחוז בזיליקטה מצפון, בים הטירני ממערב ובים האיוני ממזרח.
קלבריה היא המעבר לאי סיציליה הנמצא מעבר למצר מסינה.
שטחו של המחוז כ-15,000 קמ"ר ואוכלוסייתו מונה כ-2 מיליון תושבים.
בירת המחוז החל משנת 1970 היא העיר קטנזארו, אולם הפרלמנט של המחוז נמצא עדיין בבירה הקודמת – רג'ו די קלבריה.
העתקת הבירה בשנת 1970 הביאה לפריצתן של מהומות אזרחים במחוז.
קלבריה ידועה כחלק מ"יוון הגדולה" (Magna Graecia), כיוון שהייתה אחד המוקדים של התיישבות יוונית באגן הים התיכון במאה ה-8 לפני הספירה.
בתקופת האימפריה הרומית הייתה קלבריה חלק מהאימפריה ואוכלסה בעיקר במושבות חיילים רומים.
לאחר נפילת האימפריה, נהרס המחוז במלחמות מול הגותים, ולבסוף נהפך למחוז ספר בשליטת האימפריה הביזנטית.
במאות ה־9 וה-10, לפני כיבוש מצרים, הייתה קלבריה המקור העיקרי לתבואה באימפריה.
המחוז גם שימש כקו הגבול בין שטחי האימפריה הביזנטית לאמירויות הערביות בסיציליה, דבר שבמרוצת השנים החל להביא מתקפות ופלישות חוזרות ונשנות לתחומי המחוז, אשר הביאו לנטישת תושבי האזור ולירידה כללית בתחומי הכלכלה והתרבות.
בסופו של דבר נשארו בתחומי המחוז רק מספר מקדשים יווניים שהיו נקודות האור התרבותיות היחידות באזור.
בשנת 1060 פלשו לאזור נורמנים שהקימו בו ממשל עצמאי תחת השלטון הביזנטי.
מאז נטישתו של המחוז מיושביו בתחילת האלף השני, נותר המחוז מרוחק ומבודד, והוא נחשב כזה עד לימינו.
המחוז מחולק לחמש נפות והן: קטנזארו, קוזנצה, קרוטונה, רג'ו די קלבריה וויבו ולנטינה.
שטח נפת קוזנצה (Cosenza) חופף פחות או יותר לשטח של "קלבריה צ'יטרה" (Calabria Citra).
מקור השם הוא מן המונח הלטיני "קלבריה צ'יטרה פלומן נטום" (Calabria Citra flumen Nhetum) אשר משמעותו "קלבריה על גדות נהר נטו (Fiume Neto)".
שטח נפת רג'ו די קלבריה (Reggio di Calabria) חופף פחות או יותר לשטח של "קלבריה אולטריורה פרימה" (Calabria Ulteriore Prima).
שמה של הנפה נגזר משם השבט הלטיני "קלבריה אולטרה פלומן נטום" (Calabria Ultra flumen Nhetum) שמשמעה "קלבריה בצדו השני של נהר נטו (Fiume Neto)".
שטח נפת קטנזארו (Catanzaro) חופף פחות או יותר לשטח "קלבריה אולטריורה סקנדה" (Calabria Ulteriore Seconda).
קיום קהילה יהודית בקלבריה עוד במאות הראשונות לספירה מוכח מגילוי בית הכנסת בבובה מרינה.
יהודים התגוררו בקלבריה במאה ה-12 והיחסים בינם לבין שכניהם הנוצרים היו טובים.
בנימין מטודלה ציין ש-300 יהודים גרו בקלבריה.
אתרוגי קלבריה שימשו במשך שנים רבות המקור היחיד לאתרוגים לארבעת המינים עבור יהודי אירופה, וגם כיום הם המקור המועדף על ידי חסידי חב"ד.
קלבו PC (מוכרת גם כ- "קלבו PC - מערכת תוכנה משולבת") היא חבילת יישומים משרדיים בעברית, מבין הראשונות מסוגה, שיצאה לאור בשנת 1990 על ידי חברת "סיבית (SIBIT) - שרותי מיקרו מחשבים בע"מ".
חבילה זו כוללת ארבעה יישומים עיקריים: מעבד תמלילים, מסד מידע (לטיפול בכרטסות), גיליון עבודה, מערכת תקשורת, ובנוסף ליישומים קיימות גם תכונות כמו מערכת מקרו, מערכת לניהול קבצים בשם "המכתבה", לוח משותף ליישומי המערכת בשם "הסלסלה", וכלי בשם "קול-בו" המאפשר הקלטת שמע.
בשנת יציאת החבילה 1990 לא היו קיימות עדיין בעולם ובישראל חבילות יישומים משרדיות רבות, בפרט לא החבילה הנפוצה כיום Microsoft Office, ולכן חבילה זו היוותה חידוש עבור השוק הקיים, על אף יכולותיה המוגבלות (שלמשל לא כללו מצגת שקפים) והשימוש המסורבל בה.
בהתאם לשמו, המוצר פעל על מחשבי IBM PC ותואמיו בלבד בעלי מערכת ההפעלה DOS.
חברת סיבית איחרה בהסבת המוצר לחלונות וכאשר יצאה עם המוצר - הסתבר כי השוק כבר התרגל למוצרי מיקרוסופט ולא היה ביקוש לחבילה, כתוצאה - הופסק פיתוח המוצר והוא נעלם מהשוק.
קלבריטה , היא עיר נופש המונה כ-6,011 נפשות הנמצאת ביחידה האזורית אכאיה בצפון חצי האי פלופונסוס, 190 ק"מ מערבית לאתונה.
אחת האטרקציות התיירותיות היא מסילת הרכבת באורך 22 ק"מ המחברת בין עיירת החוף דיאקופטו לקלבריטה.
מסילה זו מטפסת לאורך ערוצו העמוק של נהר Vouraikos ובסיבובים הצרים והתלולים היא משוננת, בהתאמה לגלגלי השיניים של קרון הרכבת המיוחדת.
לקלבריטה יש מקום בהיסטוריה של יוון המודרנית.
לפי המקובל הכריז הבישוף גרמניקוס מפטרס במנזר Agia Lavra בקלבריטה ב-25 במרץ 1821 בפעם הראשונה על חירות או מוות ופתח בזה את התקוממות היוונים נגד האימפריה העות'מאנית.
תאריך זה נחוג עד היום ביוון.
קלבריטה חקוקה בזיכרון היוונים בגלל הטבח שבצע הוורמאכט בתושבי העיירה במלחמת העולם השנייה.
בשנים הראשונות למלחמה שלטו באזור האיטלקים ויחסם לאוכלוסייה האזרחית היה נסבל.
כאשר פרשה איטליה מהמלחמה בשנת 1943 תפסו את מקומם כוחות של הוורמאכט.
המחתרת היוונית הגבירה את התקפותיה על הגרמנים וגרמה להם אבדות.
הגרמנים הגיבו בפעולת עונשין בכפרי הסביבה אך זה לא הפסיק את פעילות הפרטיזנים.
לפיכך הכינו הגרמנים מבצע צבאי גדול בקלבריטה.
המבצע כונה מבצע קלבריטה (Unternhemen Kalavryta) והיה מיועד לאגף את לוחמי הגרילה באזור.
במהלך המבצע, הגרילה היוונית הוציאה להורג 78 חיילים גרמנים שנפלו בשבי באוקטובר.
גנרל קארל וון-לה סוויר (Karl von Le Suire) הגיב בזעם והחליט על פעילות נקם.
הוא הורה אישית על הטבח.
בבוקר יום ה-13 בדצמבר 1943 חדרו כוחות הוורמאכט לקלבריטה וסגרו אותה מכל העברים.
לתושבים נאמר כי הם עומדים להיות מועברים למקום אחר משום שהם משתפים פעולה עם הפרטיזנים.
נאמר להם להצטייד במזון ולפנות מיד את בתיהם.
התושבים רוכזו בבית הספר המקומי.
כעבור זמן קצר הם פקדו על כל התושבים הזכרים מגיל 14 ומעלה להיפרד ממשפחותיהם והבטיחו שלא יאונה להם כל רע.
בינתיים בזזו הגרמנים את בתי התושבים והעלו אותם באש.
הגברים הוצעדו לשדה מחוץ לעיירה.
כאשר ניתנה הפקודה, החלו מכונות הירייה לירות, ותוך זמן קצר נרצחו 1258 תושבים.
הנשים והילדים שמעו את היריות ממקום ריכוזם בבית הספר אך לא יכלו לעשות מאומה.
רק בערב שוחררו הנשים והלכו לזהות את יקיריהם ולהביאם לקבורה.
בחצר בית הספר נמצאת אנדרטה המראה אישה הסוחבת את גופת בעלה בנוכחות ילדיה.